CELEX: 32013D0712
Language: et
Date: 2013-12-02 00:00:00
Title: 2013/712/ÜVJP: Poliitika- ja julgeolekukomitee otsus Atalanta/3/2013, 2. detsember 2013 , Somaalia ranniku lähedal aset leidvate piraatlusjuhtumite ja relvastatud röövimiste tõkestamiseks, ennetamiseks ja ohjamiseks läbi viidava Euroopa Liidu sõjalise operatsiooni (Atalanta) ELi relvajõudude juhataja nimetamise kohta

5.12.2013   
            
            
               ET
            
            
               Euroopa Liidu Teataja
            
            
               L 324/7
            
         
      POLIITIKA- JA JULGEOLEKUKOMITEE OTSUS ATALANTA/3/2013,
   2. detsember 2013,
   Somaalia ranniku lähedal aset leidvate piraatlusjuhtumite ja relvastatud röövimiste tõkestamiseks, ennetamiseks ja ohjamiseks läbi viidava Euroopa Liidu sõjalise operatsiooni (Atalanta) ELi relvajõudude juhataja nimetamise kohta
   (2013/712/ÜVJP)
   POLIITIKA- JA JULGEOLEKUKOMITEE,
   võttes arvesse Euroopa Liidu lepingut, eriti selle artiklit 38,
   võttes arvesse nõukogu 10. novembri 2008. aasta ühismeedet 2008/851/ÜVJP, mis käsitleb Euroopa Liidu sõjalist operatsiooni Somaalia ranniku lähedal aset leidvate piraatlusjuhtumite ja relvastatud röövimiste tõkestamiseks, ennetamiseks ja ohjamiseks, (1) eriti selle artiklit 6,
   ning arvestades järgmist:
   
               (1)
            
            
               Vastavalt ühismeetme 2008/851/ÜVJP artikli 6 lõikele 1 volitas nõukogu poliitika- ja julgeolekukomiteed tegema otsust Somaalia ranniku lähedal aset leidvate piraatlusjuhtumite ja relvastatud röövimiste tõkestamiseks, ennetamiseks ja ohjamiseks läbi viidava Euroopa Liidu sõjalise operatsiooni ELi relvajõudude juhataja nimetamise („ELi relvajõudude juhataja”) kohta.
            
         
               (2)
            
            
               Poliitika- ja julgeolekukomitee võttis 2. juulil 2013 vastu otsuse Atalanta/2/2013, (2) millega nimetatakse kommodoor Peter LENSELINK ELi relvajõudude juhatajaks.
            
         
               (3)
            
            
               ELi operatsiooni ülem soovitas nimetada kontradmiral Hervé BLEJEANi uueks ELi relvajõudude juhatajaks pärast kommodoor Peter LENSELINKi ametiaja lõppu.
            
         
               (4)
            
            
               ELi sõjaline komitee toetab kõnealust soovitust.
            
         
               (5)
            
            
               Otsus Atalanta/2/2013 tuleks seega kehtetuks tunnistada.
            
         
               (6)
            
            
               Euroopa Liidu lepingule ja Euroopa Liidu toimimise lepingule lisatud Taani seisukohta käsitleva protokolli nr 22 artikli 5 kohaselt ei osale Taani liidu kaitsepoliitilise tähendusega otsuste ja meetmete väljatöötamises ning rakendamises. Seetõttu ei osale Taani käesoleva otsuse vastuvõtmisel ning see ei ole tema suhtes siduv ega kohaldatav,
            
         ON VASTU VÕTNUD KÄESOLEVA OTSUSE:
   Artikkel 1
   Kontradmiral Hervé BLEJEAN nimetatakse Somaalia ranniku lähedal aset leidvate piraatlusjuhtumite ja relvastatud röövimiste tõkestamiseks, ennetamiseks ja ohjamiseks läbi viidava Euroopa Liidu sõjalise operatsiooni (Atalanta) ELi relvajõudude juhatajaks alates 6. detsembrist 2013.
   Artikkel 2
   Otsus Atalanta/2/2013 tunnistatakse kehtetuks.
   Artikkel 3
   Käesolev otsus jõustub 6. detsembril 2013.
   
      Brüssel, 2. detsember 2013
      
         
            Poliitika- ja julgeolekukomitee nimel
         
         
            eesistuja
         
         W. STEVENS
         
      
   
   
      (1)  ELT L 301, 12.11.2008, lk 33.
   
      (2)  Poliitika- ja julgeolekukomitee 2. juuli 2013. aasta otsus Atalanta/2/2013 Somaalia ranniku lähedal aset leidvate piraatlusjuhtumite ja relvastatud röövimiste tõkestamiseks, ennetamiseks ja ohjamiseks läbi viidava Euroopa Liidu sõjalise operatsiooni (Atalanta) ELi vägede juhataja nimetamise kohta (ELT L 187, 6.7.2013, lk 8).